CK:ได้ประโยชน์จากไซยะบุรีส่วนเพิ่มแนะซื้อเป้า 35 บาท ชู upside 43%
คงคำแนะนำ ซื้อ มีการปรับราคาพื้นฐานใหม่ขึ้นเป็น 35.00 บาท ซึ่งประเมินด้วยวิธี SOP (sum of parts) ปัจจุบันมีงานก่อสร้างในมือ (Backlog) ถึง 76 พันล้านบาท ณ ปลายไตรมาส 1/59 ซึ่งก่อให้เกิดรายได้ใน 2 ปี อีกทั้งยังมี 44 พันล้านบาท ที่จะลงนามในสัญญาต่อไป ได้แก่ ไซยะบุรีส่วนเพิ่ม 19 พันล้านบาท และรถไฟฟ้าสายสีน้ำเงินในส่วนระบบ M&E และ O&M 25 พันล้านบาท ยังผลให้ Backlog ในมือทำสถิติสูงสุดเป็น 120 พันล้านบาท นอกจากนี้ CK ได้ประโยชน์จากการรวมกิจการเป็น BEM ของบริษัทในกลุ่ม ทั้งเรื่องกำไรตามส่วนได้เสียที่มากขึ้น และต้นทุนการเงินต่ำลง แนวโน้มธุรกิจ BMCL หลังควบรวมก็สดใสขึ้นอย่างมาก
24 พ.ค. 2559

บล.ดีบีเอสฯ ระบุในบทวิเคราะห์วันนี้ (24 พ.ค.) ว่า บริษัท ช.การช่าง จำกัด (มหาชน) หรือ CK คาดว่าปีนี้จะเป็นปีที่ได้ประโยชน์จากโครงการเขื่อนไซยะบุรี ส่วนเพิ่มที่ประเทศลาว ภายใต้บริษัท ไซยะบุรี เพาเวอร์ คือจะมีการรับรู้รายได้ในปีนี้ถึง 14 พันล้านบาท จากมูลค่าส่วนเพิ่มจากโครงการทั้งหมดที่ 19 พันล้านบาท (มูลค่าทั้งหมด 76 พันล้านบาท) ซึ่งคาดว่าจะได้มีการลงนามในสัญญาอย่างเป็นทางการในงวดไตรมาส 2/59 เป็นเพราะบริษัทได้ก่อสร้างโครงการไว้แล้วเสร็จ
ทั้งนี้ในงวดไตรมาส 1/59 ได้มีการบันทึกรายได้แล้ว 2 พันล้านบาท ส่วนอัตรากำไรขั้นต้นอยู่ที่ 8-10% ซึ่งสอดคล้องกับเป้าหมายที่บริษัทตั้งเป้าไว้ ขณะนี้กำลังศึกษากับผู้สอบบัญชีว่าจะบันทึกทั้งก้อน 12 พันล้านบาทในไตรมาส 2/59 เลย หรือทยอยบันทึก อย่างไรก็ตามถือเป็นข้อดี เพราะช่วยเพิ่มรายได้ปีนี้ถึง 48%
จะมีการประหยัดต้นทุนทางการเงินได้ถึง 1 พันล้านบาท เนื่องจากปีที่แล้วมีการบันทึกต้นทุนการเงินจากงานส่วนเพิ่มไซยะบุรี แต่มีการกลับรายการในเวลาต่อมา และต้นทุนทางการเงินจะมีการบันทึกเป็นสินทรัพย์ (capitalized) แทน สำหรับในงวดไตรมาส 1/59 ได้มีการกลับรายการและประหยัดต้นทุนการเงินไปแล้วประมาณ 250 ล้านบาท จากปัจจัยข้างต้น ได้มีการปรับประมาณการปีนี้ดีขึ้นถึง 65% แต่ลดปีหน้าลง 8% ยังผลให้ปีนี้กำไรหลักโตทะยาน 1,559% แต่ปีหน้าลดลงบ้าง 27%
คงคำแนะนำ ซื้อ มีการปรับราคาพื้นฐานใหม่ขึ้นเป็น 35.00 บาท ซึ่งประเมินด้วยวิธี SOP (sum of parts) ปัจจุบันมีงานก่อสร้างในมือ (Backlog) ถึง 76 พันล้านบาท ณ ปลายไตรมาส 1/59 ซึ่งก่อให้เกิดรายได้ใน 2 ปี อีกทั้งยังมี 44 พันล้านบาท ที่จะลงนามในสัญญาต่อไป ได้แก่ ไซยะบุรีส่วนเพิ่ม 19 พันล้านบาท และรถไฟฟ้าสายสีน้ำเงินในส่วนระบบ M&amp;E และ O&amp;M 25 พันล้านบาท ยังผลให้ Backlog ในมือทำสถิติสูงสุดเป็น 120 พันล้านบาท นอกจากนี้ CK ได้ประโยชน์จากการรวมกิจการเป็น BEM ของบริษัทในกลุ่ม ทั้งเรื่องกำไรตามส่วนได้เสียที่มากขึ้น และต้นทุนการเงินต่ำลง แนวโน้มธุรกิจ BMCL หลังควบรวมก็สดใสขึ้นอย่างมาก